CELEX: 62017CN0017
Language: sk
Date: 2017-01-16 00:00:00
Title: Vec C-17/17: Návrh na začatie prejudiciálneho konania, ktorý podal Court of Appeal (Spojené kráľovstvo) 16. januára 2017 – Grenville Hampshire/The Board of the Pension Protection Fund

13.3.2017   
            
            
               SK
            
            
               Úradný vestník Európskej únie
            
            
               C 78/15
            
         Návrh na začatie prejudiciálneho konania, ktorý podal Court of Appeal (Spojené kráľovstvo) 16. januára 2017 – Grenville Hampshire/The Board of the Pension Protection Fund
   (Vec C-17/17)
   (2017/C 078/21)
   Jazyk konania: angličtina
   
      Vnútroštátny súd, ktorý podal návrh na začatie prejudiciálneho konania
   
   Court of Appeal
   
      Účastníci konania pred vnútroštátnym súdom
   
   
      Odvolateľ: Grenville Hampshire
   
      Odporca: The Board of the Pension Protection Fund
   
      Prejudiciálne otázky
   
   
               1.
            
            
               Ukladá článok 8 smernice 80/987/EHS (1) (medzičasom nahradený článkom 8 smernice 2008/94/ES (2)) členským štátom povinnosť zabezpečiť, aby každý jednotlivý zamestnanec dostal najmenej 50 % hodnoty svojho nadobudnutého nároku na dávky v starobe v prípade, že sa jeho zamestnávateľ stane platobne neschopným [s jedinou výnimkou prípadov zneužívania, na ktoré sa vzťahuje článok 10 písm. a) tejto smernice]?
            
         
               2.
            
            
               Subsidiárne, vzhľadom na skutkové zistenia vnútroštátnych súdov v tejto veci, postačuje v zmysle článku 8 smernice 80/987/EHS, aby mal členský štát systém ochrany, v rámci ktorého zamestnanci zvyčajne dostávajú viac ako 50 % hodnoty svojho nadobudnutého nároku na dávky v starobe, ale niektorí jednotliví zamestnanci dostávajú menej ako 50 % z dôvodu:
               
                           a)
                        
                        
                           finančného obmedzenia maximálnej výšky náhrady vyplácanej zamestnancom (konkrétne zamestnancom, ktorí v čase vzniku platobnej neschopnosti zamestnávateľa nedosiahli bežný dôchodkový vek stanovený v rámci dôchodkového systému); a/alebo
                        
                     
                           b)
                        
                        
                           pravidiel obmedzujúcich medziročné zvýšenie náhrad vyplácaných zamestnancom alebo medziročné prehodnotenie ich nárokov pred dosiahnutím dôchodkového veku?
                        
                     
         
               3.
            
            
               Je článok 8 smernice 80/987/EHS priamo účinný za okolností vo veci samej?
            
         
      (1)  Smernica Rady 80/987/EHS z 20. októbra 1980 o aproximácii právnych predpisov členských štátov, vzťahujúcich sa na ochranu zamestnancov v prípade platobnej neschopnosti ich zamestnávateľa (Ú. v. ES L 283, 1980, s. 23; Mim. vyd. 05/001, s. 217).
   
      (2)  Smernica Európskeho parlamentu a Rady 2008/94/ES z 22. októbra 2008 o ochrane zamestnancov pri platobnej neschopnosti ich zamestnávateľa (Ú. v. EÚ L 283, 2008, s. 36).